Սերգեյ Բեգլյարով

Սերգեյ Նիկիտովիչ Բեգլյարով (Բեգլարյան Սարգիս Մկրտչի, օգոստոսի 8, 1898, գ․ Վերին Ագուլիս (այժմ՝ Նախիջևանի ԻԽՍՀ Օրդուբադի շրջանում) – ապրիլի 14, 1949, Աշխաբադ), խորհրդային նկարիչ։ Թուրքմենական ԽՍՀ արվեստի վաստակավոր գործիչ (1939)։

Կենսագրություն 
Սերգեյ Բեգլյարովը ծնվել է 1898 թվականին Վերին Ագուլիս գյուում։ 1925–1927 թվականներին սովորել է Երևանի գեղարվեստա–արդյունաբերական ուսումնարանում, աշակերտել Ստեփան Աղաջանյանին և Սեդրակ Առաքելյանին։ Բեգլյարով խորհրդային Թուրքմենիայի առաջին գեղանկարիչներից, Թուրքմենիայի նկարիչների ընկերության, Գեղարվեստական ուսումնարանի հիմնադիրներից և մանկավարժներից (1935–1948) էր։

Ստեղծագործություններ 
Աչքի ընկնող գործերից են՝ «Թուրքմենուհիներ» (1928), «Բանվորի դիմանկար» (1930), «Կոմերիտականները ընդունում են բամբակը» (1934), «Ձիերի հանձնումը Կարմիր բանակին» (1934), «Լեռնային բնանկար» (1947), «Սերկևիլ» (1948) և «Հին Աշխաբադի տիպերը» գրաֆիկական շարքը (1927)։

Ծանոթագրություններ 

Հայ նկարիչներ
Թուրքմենական ԽՍՀ արվեստի վաստակավոր գործիչներ